钦定古今图书集成/明伦汇编/氏族典/第412卷 > 杜浒
## 钦定古今图书集成/明伦汇编/氏族典/第412卷 > 杜浒

按《宋史邹㵯传》：“杜浒，字贵卿，丞相范从子也。少负气
游侠。德祐元年，有诏勤王，浒时宰县，纠集民兵。文天
祥开阃平江，往附焉。天祥北行，诸客无敢从者，浒独
慨然请行，特改兵部架阁，从京口以计赂守夜者，脱
天祥偕走淮甸，繇海道以达永嘉。益王即位，授司农
卿。福安陷，与天祥相失，遂趋行朝。久之，奉命复入天”
祥幕。及空坑兵败，又与跋涉患难以出。天祥移屯潮
州浒，趋厓山，兵溃被执，以忧愤感疾卒